ഐടി കമ്ബനിയിലെ പ്രണയത്തില് കല്യാണം കുട്ടിക്ക് പാലു കൊടുത്താല് സൗന്ദര്യം പോകുമെന്ന വാദത്തില് അകല്ച്ച കൈകാലുകള് തല്ലിയൊടിക്കാന് ഭാര്യ മുമ്ബ് കൊടുത്തത് രണ്ടര ലക്ഷത്തിന്റെ ബംഗളൂരു ക്വട്ടേഷന് അഷ്ഫാഖിന്റെ കൊലപാതകി ഭാര്യയും കൂട്ടുകാരും ബൈക്ക് റെയ്സിങ് താരത്തെ ഇല്ലാതാക്കിയത് കുടുംബ കലഹം കണ്ണൂര്: അഷ്ഫാഖിന്റെ മരണത്തിന്റെ ചുരളഴിച്ചത് സഹോദരനും ഉമ്മയും നടത്തിയ നിയമപോരാട്ടം. മലയാളി ബൈക്ക് റെയ്സിങ് താരം ന്യൂമാഹി മങ്ങാടെ അഷ്ഫാഖ് മോനെ ആസൂത്രിതമായി രാജസ്ഥാനില് കൊലപ്പെടുത്തിയത് ഭാര്യയും സുഹൃത്തുക്കളും ചേര്ന്നാണെന്ന സംശയം തുടക്കത്തിലെ ബന്ധുക്കള്ക്കുണ്ടായിരുന്നു. ബംഗളൂരുവില് വ്യാപാരിയായ സഹോദരന് ടി കെ അര്ഷാദും ഉമ്മ ടി.കെ സുബൈദയും മൂന്നുവര്ഷത്തിലേറെ നടത്തിയ നിയമപോരാട്ടമാണ് ഒടുവില് കൊലയാളികളെ കുടുക്കിയത്. കൊലപാതകം നടന്നദിവസം തൃശൂര് സ്വദേശി സാബിഖും പിടിയിലായ സഞ്ജയും നല്കിയ പരസ്്പര വിരുദ്ധമായ വിവരങ്ങളാണ് കുടുംബത്തില് സംശയം ജനിപ്പിച്ചത്. ഇതോടെ കേസിന് പിന്നാലെ അര്ഷാദും കൂടുകയായിരുന്നു. രാജസ്ഥാനിലെ ജയ്സല്മീറില് 2018 ഓഗസ്റ്റ് 16നാണ് അഷ്ഫാഖ് മോന് കൊല്ലപ്പെട്ടത്. ന്യൂമാഹിയിലെ കുടുംബത്തെ വിവരം അറിയിച്ചത് 48 മണിക്കൂര് കഴിഞ്ഞ്. രാജസ്ഥാനിലേക്ക് പോകാന് ശ്രമിച്ചെങ്കിലും പ്രതികള് പലകാരണങ്ങള് പറഞ്ഞ് നിരുത്സാഹപ്പെടുത്തുകയായിരുന്നു. മൃതദേഹം നാട്ടിലേക്കു കൊണ്ടുവരണമെന്ന ബന്ധുക്കളുടെ ആവശ്യവും നിരാകരിക്കപ്പെട്ടു. കടുത്ത എതിര്പ്പു വകവയ്ക്കാതെ മൃതദേഹം നാട്ടിലെത്തിക്കാതെ അവിടെ തന്നെ കബറടക്കാനും ഇവര് ഉത്സാഹം കാട്ടി. ഇതിനു പുറമേ അന്വേഷണവുമായി സഹകരിക്കാതെ പരാതിയില്ലെന്ന് പറഞ്ഞ് ഭാര്യ ഒഴിഞ്ഞുമാറിയതോടെയാണ് ബന്ധുക്കളില് സംശയം കൂടുതല് ബലപ്പെട്ടത്. പ്രണയവിവാഹമായിരുന്നു അഷ്ഫാഖിന്റെതെന്നു ബന്ധുക്കള് പറഞ്ഞു. ബംഗളൂരുവില് ഐടി കമ്ബനിയില് ജോലിചെയ്യുന്ന കാലത്താണ് അഷ്ഫാഖ് ബംഗളൂരു ആര്ടി നഗറിലെ സുമേറ പര്വേസിനെ പരിചയപ്പെട്ടത്. വിവാഹത്തിനു ശേഷം കുടുംബം ദുബായിലേക്ക് പോയി. അവിടെ ഇസ്ലാമിക് ബാങ്കിലായിരുന്നു അഷ്ഫാഖിന് ജോലി. മകള് ജനിച്ചശേഷം ദമ്ബതികള് തമ്മില് അകലാന് തുടങ്ങിയെന്നാണ് ബന്ധുക്കള് പറയുന്നത്. കുഞ്ഞിന് പാല് കൊടുത്താല് സൗന്ദര്യം നഷ്ടപ്പെടുമെന്നായിരുന്നു സുമേറയുടെ നിലപാട്. ബംഗളൂരുവിലെ വീട്ടിലെത്തിയപ്പോള് തന്റെ കൈക്കാലുകള് തല്ലിയൊടിക്കാന് ഭാര്യ രണ്ടരലക്ഷം രൂപ ക്വട്ടേഷന് നല്കിയത് അറിഞ്ഞ അഷ്ഫാഖ് ആകെ തകര്ന്നുപോയി. അന്ന് ബന്ധം ഒഴിയാന് ആലോചിച്ചെങ്കിലും മകള് ഹൈറയെ 9 ഓര്ത്താണ് സഹിച്ചതെന്ന് സഹോദരന് പറഞ്ഞു. ബൈക്ക് റൈസിങ് ടീമായ അങ്കട്ട റൈസിങ് ടീമിന്റെ നായകനായിരുന്നു അഷ്ഫാഖ്. മോട്ടോര് റാലിയുടെ വഴികള് അറിയുന്ന മികച്ച റൈഡറായതു കൊണ്ടു തന്നെ ഈ മേഖലയിലെ താരം തന്നെയായിരുന്നു ഈ ന്യൂമാഹിക്കാരന്. മികച്ച റൈഡറായ അഷ്ഫാഖ് വഴിതെറ്റി രാജസ്ഥാന് മരുഭൂമിയില് നിര്ജലീകരണം കാരണം മരിച്ചുവെന്നത് കുടുംബത്തിന് അവിശ്വസനീയമായിരുന്നു.ഒരുകാലത്ത് തലശേരിയിലെ അറിയപ്പെടുന്ന ക്രിക്കറ്റ് കളിക്കാരനായിരുന്നു അഷ്ഫാഖ്. അവിടെനിന്നാണ് ബൈക്ക് റെയ്സിങ്ങിലേക്കുള്ള തുടക്കം.വൈകിയെങ്കിലും തന്റെ മകന് ആത്മാവിന് നീതികിട്ടിയെന്ന് ഉമ്മ ടി.കെസുബൈദ പറഞ്ഞു.മൂന്ന് വര്ഷം മുന്പാണ് രാജസ്ഥാനിലെ ജയ്സല്മേറില് ന്യൂ മാഹി പെരിങ്ങാടി സ്വദേശിയായ മലയാളി ബൈക്ക് റേസിങ് താരം ദുരൂഹസാഹചര്യത്തില് മരിച്ചത് ദേശീയമാധ്യമങ്ങളില് വരെ വാര്ത്തയായിരുന്നു. ബന്ധുക്കളുടെയും കേരളാ പൊലിസിന്റെയും നിരന്തര ഇടപെടലിനെ തുടര്ന്നാണ് ഏറ്റവും ഒടുവില് രാജസ്ഥാന് പൊലീസിന്റെ അന്വേഷണത്തില് കൊലപാതകമാണെന്ന് തെളിഞ്ഞത്. കേസില് അസ്ബഖിന്റെ രണ്ട് സുഹൃത്തുക്കളെ ബെംഗളൂരുവില്നിന്ന് അറസ്റ്റ് ചെയ്തിട്ടുണ്ട്. സഞ്ജയ്, വിശ്വാസ് എന്നിവരാണ് അറസ്റ്റിലായത്. അസ്ബഖിന്റെ ഭാര്യ സുമേറ പര്വേസും സുഹൃത്തുക്കളും ചേര്ന്നാണ് കൊലപാതകം ആസൂത്രണം ചെയ്തതെന്നാണ് ഇവര് പൊലിസിന് നല്കിയ മൊഴി. പോസ്റ്റുമോര്ട്ടം റിപ്പോര്ട്ടില് അഷ്ഫാഖിന്റെ പുറത്ത് മാരകമായ ക്ഷതമേറ്റതിന്റെ പാടുകളുണ്ടായിരുന്നു. മര്ദ്ദിച്ചു കൊലപ്പെടുത്തിയെന്നാണ് പ്രാഥമിക വിവരം. ബന്ധുക്കള് നല്കിയ പരാതിയെ തുടര്ന്ന് അന്നത്തെ തലശേരി എ.സി.പിയായിരുന്ന ചൈത്രാതെരസാ ജോണ് നടത്തിയ ഇടപെടലുകളും ജനപ്രതിനിധികളും നാട്ടുകാരും നല്കിയ നിവേദനവുമാണ് കേസിന്റെ പുനരന്വേഷണത്തിന്ഏറെ സഹായിച്ചത്.